Odense-Nørre Broby-Faaborg Jernbane

Odense-Nørre Broby-Faaborg Jernbane (ONFJ) – eller Brobybanen – var en dansk privatbane (1906-1954). Mellem Odense og Fruens Bøge benyttede banens tog Svendborgbanens spor.

Historie 
Anlægget af banen havde hjemmel i lov af 24. april 1903. Eneretsbevilling blev udfærdiget 14. november 1903. Banen blev anlagt af Sydfyenske Jernbaner (SFJ), som også forpagtede og drev den. Banen blev hurtigt tabgivende, og SFJ forsøgte allerede i 1933 at få den nedlagt, men den overlevede Besættelsen, hvor der blev god brug for alle jernbaner. SFJ blev overtaget af DSB 1. april 1949. I modsætning til SFJ's andre baner, der dermed blev statsbaner, forblev ONFJ ejet af et privat selskab, som også de lokale kommuner var med i. DSB forpagtede banen i 5 år med tilskud til vedligeholdelse fra ejerne, men da kommunerne ikke ville betale ud over de 5 år, blev banen nedlagt.

Strækningsdata 
 Åbnet: 3. oktober 1906
 Længde: 47,3 km (mellem Fruens Bøge og Faaborg)
 Sporvidde: 1.435 mm
 Skinnevægt: 22,37 kg/m
 Maks. hastighed: 45 km/t
 Maks. akseltryk: 11 t
 Nedlagt: 22. maj 1954

Standsningssteder 
Km fra Fruens Bøge:
 Odense banegård – forbindelse med Den fynske hovedbane, Nordfyenske Jernbane, Odense-Kerteminde-Martofte Jernbane og Nordvestfyenske Jernbane.
 Odense Syd.
 Fruens Bøge station i km 0,0 – forbindelse med Svendborgbanen.
 Dalum billetsalgssted i km 1,6. Har aldrig haft sidespor.
 Skt. Klemens station i km 4,2. Lå ½ km vest for landsbyen Stenløse, men da der allerede var en Stenløse Station på Frederikssundbanen, blev stationen opkaldt efter Stenløse Kirke, der var helliget St. Clemens.
 Bellinge station i km 6,1.
 Fangel station i km 8,2.
 Tuemose trinbræt i km 9,8 fra 1934 med jordperron. Fra 1941 blev en gammel vognkasse brugt som venteskur.
 Nørre Søby station i km 11,9.
 Allested station i km 14,9.
 Ståby station i km 18,4.
 Brobyværk station i km 20,8.
 Nørre Broby station i km 23,4 med vandtårn.
 Ernebjerg holdeplads, tidligere Erenbjerg, i km 26,3.
 Trunderup station i km 29,1.
 Jordløse station i km 31,8.
 Håstrup station i km 35,5.
 Stensgård station i km 40,0.
 Millinge station i km 42,5.
 Faaborg banegård i km 47,3 – forbindelse med Nyborg-Ringe-Faaborg Banen og Svendborg-Faaborg Banen.

Bevarede stationsbygninger 
Stationsbygningerne blev tegnet af arkitekt Emanuel Monberg. Bygningen i Fangel er nedrevet med henblik på genopførelse i Den Fynske Landsby. Bygningen i Nørre Broby er nedrevet omkring 1983.

Strækninger hvor banetracéet er bevaret 
4 km af banens tracé er bevaret og tilgængeligt. Syd for Fruens Bøge Station ligger skinnerne stadig på 500 m af hovedsporet som forbindelse til Dalum Papirfabriks sidespor.

Noter

Eksterne kilder/henvisninger 

 Lars Viinholt-Nielsen: Odense-Nr.Broby-Fåborg Banen, SFJ-Bøger 1993. 
 Niels Jensen: Danske jernbaner 1847-1972. J.Fr. Clausens Forlag 1972 , s. 153 ff.
 Mathias Dyhr: Hvad er der tilbage af stationerne på ONFJ (2005-08)? – også med rester af jernbanebroerne over Vittinge Å mellem Allested og Ståby og over Odense Å mellem Brobyværk og Nørre Broby
 Toptop.dk Odense-Nørre Broby-Faaborg Jernbane (ONFJ) 
 jernbanen.dk Odense - Nørre Broby - Fåborg Jernbane (Brobybanen)

Se også 
 Vandring og cykling på nedlagte jernbaner i Danmark#Fruens Bøge-Nørre Broby-Faaborg
 Danske jernbaner

Nedlagte jernbanestrækninger i Danmark
Etableret i 1906
Ophørt i 1954